**Nr...........................**

 **APROB,**

 **Pentru, Ministrul Sănătății,**

 **semnează Secretar de Stat conf. univ. dr. Adriana PISTOL**

**Referat de aprobare**

Prezentul referat de aprobare se referă la motivele care au stat la baza elaborarii proiectului de Ordin pentru completarea si modificarea Metodologiei pentru organizarea şi certificarea instruirii profesionale a personalului privind însuşirea noţiunilor fundamentale de igienă, aprobată prin Ordinul ministrului sănătății și al ministrului educației nr. 2209/4469/2022, publicat în Monitorul Oficial al României Partea I nr. 865 bis din 2 septembrie 2022.

Prin prezentul proiect de ordin se urmărește modificarea textului legislativ al Ordinului nr. 2209/4469/2022, în vederea reglementării anumitor aspecte care îngreunează desfășurarea activității referitoare la instruirea profesională a personalului privind însuşirea noţiunilor fundamentale de igienă.

Unul dintre aspectele care necesită modificare se referă la specializările pe care formatorii programelor de instruire profesională privind însuşirea noţiunilor fundamentale de igienă trebuie să le dețină, și anume introducerea specialității medicină de laborator pentru personalul formator, datorată experienței acestora privind curicula de pregătire precum și a deficitului de personal calificat.

Un alt aspect care necesită modificare este acela referitor la președintele comisiei de examinare care în prezentul act normativ este reprezentat de directorul executiv adjunct în sănătate publică sau şeful departamentului de supraveghere în sănătate publică al direcţiei de sănătate publică judeţene şi a Municipiului Bucureşti, iar numeroase direcții de sănătate publică, nu dețin personal încadrat pe funcțiile prevăzute în Ordinul în vigoare cu nr. 2209/4469/2022, fapt pentru care, nu se poate constitui comisia de examen în județele cu deficit de personal.

Scopul urmărit de prezentul proiect de ordin de stabilire a serviciilor prioritare pentru instruirea personalului, este reprezentat pe de o parte de necesitatea respectării prevederilor legale, precum şi de creşterea performanţei în activitatea curentă, în domeniile considerate ca fiind cu implicatii majore pentru sănătatea populatiei.

Pregătirea personalului care furnizează servicii cu impact asupra sănătății umane este fundamental importantă în respectarea noţiunilor fundamentale de igienă. În acest mod, se va asigura

respectarea cerinţelor privind sănătatea comunității iar personalul va putea îndeplini standarde profesionale înalte, conducând la servicii de o calitate corespunzătoare.

În baza motivelor invocate anterior, am elaborat proiectul de Ordin privind completarea si modificareaMetodologiei pentru organizarea şi certificarea instruirii profesionale a personalului privind însuşirea noţiunilor fundamentale de igienă, aprobată prin Ordinul ministrului sănătății și al ministrului educației nr. 2209/4469/2022, publicat în Monitorul Oficial al României Partea I nr. 865 bis din 2 septembrie 2022, pe care, dacă sunteţi de acord, vă rugăm sa-l aprobati, în vederea publicarii în Monitorul Oficial al României.

**Director General,**

**Dr. Amalia ȘERBAN**